<classify> Kauli hiyo ilitolewa na Katibu wa Chama cha Mpira wa Miguu Mkoa wa Kagera KRFA, ambaye pia ni Mjumbe wa Kamati ya Utendaji ya Shirikisho la Mpira wa Miguu Tanzania TFF, Salum Chama alipokuwa akizungumza na waandishi wa habari.Alisema makandarasi walianza kazi jana kuweka nyasi hizo bandia na kuongeza kuwa baada ya Ligi Kuu Tanzania Bara kusimama kupisha mechi za Kombe la FA, mechi za Kagera Sugar zijazo itachezewa katika uwanja huo.Chama alisema kutokana na uwanja huo kubandikwa nyasi itakuwa kivutio hata kwa timu nyingine kuutumia uwanja huo katika shughuli mbalimbali za kimichezo zitakazokuwa zinaendelea hapa nchini.Alisema kuwa baada ya uwanja huo kukamilika utasababisha kukuza uchumi wa Manispaa ya Bukoba maana mashabiki wa mpira watakuwa wengi tofauti na ilivyokuwa awali.Pia alisema kutokana na mabadiliko ya uwanja huo hautatumika katika shughuli nyingine kama kuingiza magari au gwaride maana umebadilika sio kama ulivyokuwa mwanzo.Kwa upande wake Diwani Mteule wa kata ya Miembeni ulipo Uwanja wa Kaitaba, Richad Mwemezi alisema amepata faraja kubwa sana kwa tukio hilo la kuwekwa nyasi bandia maana limekuwa ni tukio la kihistoria.  <topic>: MICHEZO 